stanford-oval/wikipedia huggingface dataset:
מטוס נייר
אווירודינמיקה

קן בלקבורן, האוחז בשיא העולמי על פי ספר השיאים של גינס, טוען שמבחינה אווירודינמית אין צורך בזנב. הוא משתמש להמחשה בדוגמת המפציץ האמיתי ה-B-2 שכינויו "Spirit" שצורתו כשל כנף גדולה. בלקבורן קובע כי משקולות לאורך הכנף יכולות להטות את המטוס קדימה ולפיכך להשיג יציבות רבה יותר.
בנפרד, אדמונד הואי (Edmond Hui) המציא בשנת 1977 מטוס נייר דמוי מפציץ חמקן המכונה פייפראנג (Paperang) המבוסס על אווירודינמיקה של גלשן אוויר. באופן ייחודי ניתן לשלוט במטוס על צורת הכנף ושיטת בנייה המאפשרת לבונה לשנות כל מאפיין בצורת המטוס. מטוס זה היה הנושא לספר "מטוסי נייר מדהימים" (Amazing Paper Airplanes) בשנת 1987, ומספר כתבות בעיתונים ב-1992. מטוס זה אינו חוקי ברוב תחרויות מטוסי הנייר בשל השימוש במהדק, אך יש לו ביצועי גלישה מעולים העולים על יחס גלישה של 12 ל-1 ביציבות טובה.
בלקבורן גם דוחה את הדעה המקובלת שמטוסי נייר קלים מסוגלים לדאות מרחקים גדולים יותר ממטוסי נייר כבדים. מטוס הנייר שבעזרתו זכה בלקבורן בשיא לפני 20 שנה היה מבוסס על אמונתו שלמטוסים הטובים ביותר יש כנפיים קצרות והם "כבדים" בנקודה שבה משגר המטוס אוחז ומשליך לאוויר. לעומת זאת, מטוסים קלים, בעלי כנפיים ארוכות מסוגלים לדאות זמן רב יותר, אך לא ניתן להשליכם בכוח רב כפי שניתן להשליך מטוס בעל משקל. על פי בלקבורן: "לגובה המרבי ומעבר טוב לטיסת גלישה, יש להשליך את המטוס בזווית של 10°". נדרשת מהירות של כ-100 קילומטר בשעה על מנת לקבל שיגור מוצלח של מטוס נייר.
השיא העולמי

היו ניסיונות רבים לשבור את שיא הדאייה של מטוסי נייר. קן בלקבורן אחז בשיא גינס במשך 13 שנים (1983–1996) וזכה שוב בתואר ב-8 באוקטובר 1998 כאשר מטוס הנייר שהכין דאה במשך 27.6 שניות (בתוך אולם). שיא זה אושר בידי נציגי גינס. מטוס הנייר שבו עשה בלקבורן שימוש בשבירת השיא היה מקטגוריית ה"גלשנים".
בתרבות

בשיר "ארץ הצבר" שכתב והלחין עוזי חיטמן הטסת מטוסי הנייר (קיפקא) מוצגת ביחד עם הפרחת עפיפונים (טיארה), כמו כן שני הדברים מוזכרים בסרטו של יהורם גאון "אני ירושלמי".
הערות שוליים

1 2  A Living History of The Humble Paper Airplane, Popular Mechanics, ‏2023-08-09 (באנגלית אמריקאית)
↑  Build a Simple Paper Airplane
| --- | --- |
בקרת זהויות :  NLI: 987007563178805171  GND: 4131252-1  LCCN: sh85097594  NDL: 01105957 
הוראות לקיפול המטוס הבסיסי
המפציץ B-2 הוא דוגמה למטוס נטול זנב
מפגע תעסוקתי

פועלי בניין עובדים בגובה רב ללא ציוד הבטיחות הנחוץ
מפגע תעסוקתי (מכונה גם סיכון תעסוקתי) הוא סיכון הקיים במקומות עבודה מסוימים עקב אופי העבודה עצמה או עקב סביבת העבודה. סיכונים תעסוקתיים יכולים לכלול מגוון רחב של גורמים, כולל מפגעים פיזיים, כימיים, ביולוגיים, ארגונומיים ופסיכו-סוציאליים.
סוגי מפגעים תעסוקתיים:
מפגעים פיזיים - מקרים הללו מדובר בגורמים כמו רעש, רעידות, טמפרטורות קיצוניות, והיחשפות לקרינה. המפגעים הפיזיים עלולים בין היתר לגרום לפציעות בשרירים ובשלד ולאובדן שמיעה. לדוגמה, עובדים באתרי בנייה עלולים להיחשף לרמות גבוהות של רעש מהמכונות באתר הבנייה אשר עלולים להוביל לכך שבטווח הארוך יהיו להם בעיות עם השמיעה.
מפגעים כימיים - במקרים הללו מדובר מחשיפה לחומרים מסוכנים במקום העבודה, לרבות גזים, אדים, נוזלים מסוכנים, אבק, אדים וחומרים ממיסים. חשיפה לכימיקלים רעילים עלולה לגרום להשפעות חמורות על הבריאות של העובדים, החל מבעיות בנשימה ועד סרטן. לדוגמה, לחקלאים אשר עושים שימוש תדיר בחומרי הדברה עלולים להתפתח בעיות בריאותיות ארוכות טווח עקב החשיפה הרבה לחומרי ההדברה.
מפגעים ביולוגיים - מקרים הללו מדובר בחשיפה לאורגניזמים חיים או לתוצרי הלוואי שלהם, כמו חיידקים, וירוסים, פטריות וטפילים. עובדים בענף הבריאות, בחקלאות ועובדים העוסקים בפינוי פסולת מסתכנים במיוחד בחשיפה למפגעים ביולוגיים. לדוגמה, לעובדים במתקני בריאות, בגנים ובבתי ספר יש סיכון גדול יותר לחלות במחלות זיהומיות המועברות באמצעות מגע ישיר או עקיף עם אנשים נגועים או עם משטחים מזוהמים, וכתוצאה מכך לחלות במחלות כמו שפעת, שחפת, נורו-וירוס ומחלת הקורונה.
מפגעים פסיכו-סוציאליים - מקרים הללו מדובר בלחץ יתר במקום העבודה, ובפרט חשיפה לאלימות, הטרדות ובריונות במקום העבודה. למפגעים הללו עלולים להיות השפעות ניכרות על רווחתם הנפשית והרגשית של העובדים, כמו גם על הפרודוקטיביות ושביעות הרצון שלהם ממקום העבודה. לדוגמה, עובדים במוקד טלפוני עלולים לחוות מתח רב בעבודתם מדי יום עקב היחס של חלק גדול מהאנשים עימם הם מדברים והדבר עלול להוביל לשחיקה ולעיתים אף לבעיות נפשיות.
בארצות הברית, המכון הלאומי לבטיחות ובריאות תעסוקתית (NIOSH) עורך מחקרים רבים במקומות העבודה האמריקאים המתמקדים במפגעים הפוטנציאלים השונים במקומות העבודה, וכמו גם מגבש הנחיות שונות שנועדו למנוע היחשפות למפגעים במקומות העבודה. הארגון האמריקני מינהל הבטיחות והבריאות בעבודה (OSHA) אחראי לקביעת תקנים שונים עליהם מקומות העבודה בארצות הברית חייבים להקפיד על מנת למנוע פציעות ומחלות במקום העבודה. הארגון המקביל באיחוד האירופי הוא EU-OSHA.
מפגעים במקום העבודה עלולים לגרום לבעיות קצרות טווח ובעיות ארוכות טווח. בעיות קצרות טווח יכולות לכלול פגיעות פיזיות לא חמורות (למשל בעיניים, בגב, בראש וכו'), בעוד שבעיות ארוכות טווח עלולות לכלול התפתחות של מחלות כרוניות כמו סרטן או מחלות לב. באופן כללי, לרוב בעיות קצרות טווח הן הפיכות, ובעיות ארוכות טווח הן בלתי הפיכות.
הערות שוליים

↑  "About NIOSH". Centers for Disease Control and Prevention. נבדק ב-2016-06-24.
↑  "About OSHA". United States Department of Labor. אורכב מ-המקור ב-2019-06-09. נבדק ב-2016-06-24.
Infinity (שיר של ג'יימס יאנג)

"Infinity" הוא סינגל של הזמר-יוצר האמריקאי, ג'יימס יאנג (אנ'), שיצא, על ידי חברת התקליטים אטלנטיק רקורדס, ב-23 ביוני 2017. הסינגל נמצא באלבום האולפן הראשון שלו, Feel Something.
בשנת 2021, השיר נהיה לוויראלי ב-TikTok, עם לפחות 5.2 מיליון סרטונים עד כה.
נכון לאפריל 2022, השיר הושמע למעלה מ-528 מיליון פעמים בספוטיפיי, ולמעלה מ-132 מיליון פעמים ביוטיוב.
מיקומי שיא

|   ‏‏‏  מצעדים ודירוגים (2021–2022)> מדינה |   ‏‏‏  מצעדים ודירוגים (2021–2022)> מצעד |   ‏‏‏  מצעדים ודירוגים (2021–2022)> מיקום שיא |   ‏‏‏  מצעדים ודירוגים (2021–2022)>  |
| --- | --- | --- | --- |
|  עולמי | בילבורד גלובל 200 | 23 |  |
|  אוסטריה | Ö3 אוסטריה טופ 40‏ | 17 |  |
|  אוסטרליה | מצעד הסינגלים האוסטרלי | 46 |  |
|  אוקראינה | טופ-היט | 10 |  |
|  איטליה | מצעד הסינגלים האיטלקי | 44 |  |
|  אירלנד | מצעד הסינגלים האירי | 24 |  |
|  ארצות הברית | בילבורד הוט 100 | 94 |  |
|  ארצות הברית | מצעד 40 השירים למבוגרים | 25 |  |
|  ארצות הברית | מצעד שירי הרוק האלטרנטיביים | 9 |  |
|  גרמניה | GfK – טופ 100 | 11 |  |
|  דרום אפריקה | אנטרטיינמנט מוניטורינג אפריקה | 100 |  |
|  הולנד | מצעד 40 הסינגלים ההולנדיים | - |  |
|  הולנד | מצעד 100 הסינגלים ההולנדי | 49 |  |
|  הונגריה | Rádiós Top 40 | - |  |
|  הונגריה | Single Top 40 | 26 |  |
|  הונגריה | Stream Top 40 | 37 |  |
|  הממלכה המאוחדת | מצעד הסינגלים הבריטי | 47 |  |
|  וייטנאם | וייטנאם הוט 100 | 79 |  |
|  ליטא | AGATA | 14 |  |
|  מקסיקו | טופ 100 – מקסיקו | 1 |  |
|  נורווגיה | VG-lista | 17 |  |
|  סינגפור | RIAS | 16 |  |
|  סלובקיה | ČNS IFPI | 24 |  |
|  סלובקיה | Singles Digitál Top 100 | 21 |  |
|  פולין | ZPAV | 4 |  |
|  פורטוגל | מצעד הסינגלים הפורטוגזי | 16 |  |
|  פינלנד | המצעדים הפיניים הרשמיים | 6 |  |
|  צ'כיה | ČNS IFPI | 23 |  |
|  צרפת | SNEP | 19 |  |
|  קנדה | קנדה הוט 100 | 52 |  |
|  רומניה | מצעד השירים הרומני | 1 |  |
|  רוסיה | טופ-היט | 2 |  |
|  שוודיה | סוורייטופליסטן | 46 |  |
|  שווייץ | המצעד השווייצרי | 9 |  |
נתוני מכירות

| מדינה | תואר | מכירות |
| --- | --- | --- |
| אוסטריה (IFPI Austria) | פלטינה | 30,000 |
| ברזיל (Pro-Música Brasil) | 2× פלטינה | 120,000 |
| איטליה (FIMI) | זהב | 50,000 |
| פולין (ZPAV) | פלטינה | 50,000 |
| פורטוגל (AFP) | פלטינה | 10,000 |
| הממלכה המאוחדת (BPI) | כסף | 200,000 |
היסטוריית יציאות לאור

| אזור | תאריך | פורמט | חברת תקליטים | הערות |
| --- | --- | --- | --- | --- |
| עולמי | 23 ביוני 2017 | הורדה דיגיטלית, הזרמת מוזיקה | אטלנטיק רקורדס |  |
| רוסיה | 13 בדצמבר 2021 | להיט רדיו עכשווי | אטלנטיק רקורדס |  |
| איטליה | 15 בדצמבר 2021 | להיט רדיו עכשווי | וורנר מיוזיק גרופ |  |
| ארצות הברית | 17 בינואר 2022 | רדיו עכשווי למבוגרים | אטלנטיק רקורדס, Executive Music Group |  |
הערות שוליים

↑  "Infinity created by Jaymes Young". TikTok. ארכיון מ-2022-05-06. נבדק ב-18 בינואר 2022. {{cite web}}:  (עזרה)
↑  Infinity, 2017-06-23, ארכיון מ-2022-04-23, נבדק ב-2022-04-23
↑  Jaymes Young - Infinity [Official Audio], ארכיון מ-2022-04-23, נבדק ב-2022-04-23
↑  Jaymes Young - Infinity [Visualizer], ארכיון מ-2022-04-22, נבדק ב-2022-04-23
↑  "Infinity - Jaymes Young". ארכיון מ-2022-05-06. נבדק ב-18 בינואר 2022 – via Amazon. {{cite web}}:  (עזרה)
↑  "Jaymes Young - Infinity (послушать музыку, посмотреть видео клип)". Tophit. ארכיון מ-2022-04-17. נבדק ב-18 בינואר 2022. {{cite web}}:  (עזרה)
↑  "Jaymes Young "Infinity" | (Radio Date: 15/12/2021)". radiodate.it (באיטלקית). ארכיון מ-2022-05-06. נבדק ב-18 בינואר 2022. {{cite web}}:  (עזרה)
↑  "Hot/Modern/AC Radio Future Releases". All Access. אורכב מ-המקור ב-15 בינואר 2022. נבדק ב-18 בינואר 2022. {{cite web}}:  (עזרה)
אווז לבן-מצח

| אווז לבן-מצח |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: אווזאים
תת־סדרה:: תרופודה
משפחה:: ברווזיים
סוג:: אווז
מין:: אווז לבן-מצח
שם מדעי
 Anser albifrons ‏סקופולי, 1769
תחום תפוצה


Anser albifrons
Anser albifrons
אַוַּז לְבֶן-מֵצַח (שם מדעי: Anser albifrons) הוא מין אווז הקרוב לאווז הקטן (A. erythropus) הקטן ממנו. מצחו של האווז לבן המצח ניכר בפס לבן ברור ורחב. את גחונו של האווז חוצים מספר פסים שחורים ורחבים. מקורו של האווז ורוד. אורכם של אווזים אלו נע בין 65 ל-78 סנטימטרים, ומוטת כנפיהם היא 130 - 165 סנטימטרים. צבע רגליהם כתום בהיר. החלק העליון של כנפיהם הוא בצבע אפור - עכבר. האווז לבן המצח נבדל מהאווז הקטן בגודלו הגדול יותר, במקורו הכבד יותר ובהיעדר טבעת-עין צהובה.
האווזים לבני המצח מתחלקים לחמישה תת-מינים. תת-המין A. a. albifrons מתרבה בצפון של אירופה ושל אסיה, וחורף באזורים דרומיים ומערביים יותר. להקות קטנות של תת-מין זה עשויות לעבור בישראל. במזרח הרחוק באזור סיביר ובאזורים הנמצאים מזרחית לקנדה הארקטית ניתן למצוא את תת-המין A. a. frontalis, שהוא מעט גדול יותר מתת-המין הראשון, ומקורו מעט ארוך יותר. תת-מין זה חורף בארצות הברית וביפן.
שני תת-מינים נוספים נפוצים דרומית יותר - בצפון אמריקה. תת-המין A. a. gambeli נפוץ בצפון-מערב קנדה. תת-מין זה גדול עוד יותר משני תת-המינים הקודמים, והוא חורף בגולף קואסט (Gulf Coast) שבארצות הברית. תת-מין נוסף אשר נבדלותו מתת-המין הקודם מוטלת בספק (Carboneras, 1992), הוא A. a. elgasi, אשר נפוץ בדרום-מערב אלסקה. תת-מין זה הוא הגדול ביותר מבין חמשת תת-המינים, מקורו הוא הארוך ביותר, והוא חורף בקליפורניה. כל תת-- המינים הללו דומים בנוצותיהם, והם נבדלים רק בגודלם.
תת-המין האחרון והמובחן בבירור מיתר תת-- המינים הוא A. a. flavirostris, אשר מתרבה במערב גרינלנד. נוצותיו של תת-מין זה כהות מאלו של תת-- המינים האחרים, ורק קצה זנבו הוא בעל נגיעה לבנה וצרה (נגיעה זו גדולה יותר אצל תת-- המינים האחרים). הפסים על בטנו כהים יותר ומקורו כתום, בשונה ממקורם הוורוד של יתר תת-המינים. הוא חורף באירלנד ובמערב סקוטלנד. מחקרים אקולוגיים שנערכו לאחרונה מצביעים כי האווזים לבני-המצח שחיים בגרינלנד הם תת-מין נפרד מה-A. albifrons‏ (Fox & Stroud 2002).
תקופת הטיפול ההורי של תת-מין זה ארוכה במיוחד, ועשויה להימשך מספר שנים ולכלול יחסים בין אווזים מדורות שאינם קשורים בקשר ישיר (כמו "סבא" ו"נכד"). התנהגות זו כנראה ייחודית בקרב האווזאים.
לקריאה נוספת

מיכה לבנה, לקסיקון החי והצומח של ארץ-ישראל, כרך שני, עורך - עזריה אלון, משרד הביטחון – ההוצאה לאור, 1995 (הספר בקטלוג ULI)
הערות שוליים

↑  אווז לבן-מצח באתר הרשימה האדומה של IUCN
| --- | --- |
בקרת זהויות :  NLI: 987007556015305171  GND: 4225905-8  LCCN: sh85146478
קריסטלינה גאורגייבה

קריסטלינה איבנובה גאורגייבה-קינובה (בבולגרית: Кристалина Иванова Георгиева-Кинова; נולדה ב-13 באוגוסט 1953) היא כלכלנית בולגרייה ויושבת ראש קרן המטבע הבינלאומית. היא נכנסה לתפקיד יושבת ראש מועצת המנהלים של הקרן ב-1 באוקטובר 2019 כמחליפתה של כריסטין לגארד, לאחר שמילאה שורה של תפקידים בכירים בבנק העולמי ובנציבות האירופית. באפריל 2024 נבחרה לכהונה נוספת של חמש שנים, לאחר שהייתה המועמדת היחידה. גורגייבה היא יושבת הראש הראשונה של הקרן שהגיעה ממדינות הגוש המזרחי והראשונה שמגיעה משוק מתעורר לפי הגדרות הקרן.
בשנת 2020 הופיעה בטיים 100, רשימת 100 האנשים המשפיעים השנתית של מגזין טיים.
השכלה וקריירה אקדמית

גורגייבה נולדה בסופיה. סבה, איוואן קרשובסקי, היה עיתונאי מהפכן שלקח חלק במאבק של מחתרות בולגריות נגד שלטון האימפריה העות'מאנית במאה ה-19.
גאורגייבה קיבלה תואר שני בכלכלה פוליטית וסוציולוגיה ב-1976 ודוקטורט בכלכלה ב-1986 מהאוניברסיטה לכלכלה לאומית ועולמית. הדוקטורט שלה עסק במדיניות הגנה סביבתית וצמיחה כלכלית בארצות הברית.
בשנים 1977–1993 הייתה פרופסורית באוניברסיטה לכלכלה לאומית ועולמית בסופיה. הייתה עמיתת מחקר בבית הספר לכלכלה של לונדון בשנים 1987–1988, פרופסורית אורחת באוניברסיטה הלאומית של אוסטרליה ב-1991, חוקרת אורחת במכון הטכנולוגי של מסצ'וסטס בשנים 1991–1992 והרצתה באוניברסיטאות שונות בנושאים הקשורים בכלכלות מתפתחות ובכלכלה סביבתית.
קריירה במוסדות בינלאומיים

ב-1992 מונתה ליועצת בנושא מדיניות סביבתית במרכז ומזרח אירופה בבנק העולמי. ב-1993 החלה לעבוד ככלכלנית של הבנק העולמי והחזיקה בתפקידים שונים הנוגעים למדיניות סביבתית באירופה ובאסיה. בשנים 2000–2004 הייתה מנהלת תחום הסביבה והתוותה את מדיניות הבנק בתחום. לאחר מכן, בשנים 2004–2007 ניהלה את המדיניות הבנק ברוסיה. ב-2008 היא מונתה לסגנית נשיא הבנק העולמי תחת רוברט זוליק.
ב-2010 מונתה לנציבה לשיתוף פעולה בינלאומי, סיוע הומניטרי וניהול משברים בנציבות האירופית, תחת נשיא הנציבות ז'וזה מנואל ברוזו. במסגרת תפקיד זה היא ניהלה את התגובה של האיחוד האירופי בנוגע למשברים הומניטריים ואסונות טבע באירופה וביבשות אחרות. בין השאר היא ניהלה את הסיוע שהאיחוד האירופי העניק להאיטי ולצ'ילה לאחר רעידות האדמה שהיו במדינות אלה ב-2010 ואת הסיוע לפקיסטן ולרומניה בעקבות השיטפונות שאירעו באותה שנה. היא ניהלה גם את תגובת האיחוד האירופי לקונפליקטים בדרפור ובקירגיזסטן.
ב-2014 התמנתה גאורגייבה לסגנית נשיא הנציבות האירופית לענייני תקציב ומשאבי אנוש בנציבותו של ז'אן-קלוד יונקר. היא הייתה סגנית הנשיא היחידה שלא כיהנה קודם לכן כשרה בממשלה של מדינה אירופאית. במסגרת תפקיד זה היא הייתה אחראית על ניהול התקציב של האיחוד האירופי כלפי הפרלמנט האירופי, הנציבות האירופית ובית המשפט האירופי לביקורת. היא נכנסה לתפקיד בזמן משבר החוב של יוון ומדינות אחרות בדרום האיחוד האירופי. למרות המשבר והביקורת על התקציב הגדול של האיחוד היא השיגה הגדלה של התקציב זמן קצר לאחר כניסתה לתפקיד.
ב-28 באוקטובר 2016 הוכרז שגאורגייבה תכהן כמנהלת הראשית (Chief Executive Officer) של הבנק הבינלאומי לשיקום ופיתוח ושל אגודת הפיתוח הבינלאומית, שני מוסדות של קבוצת הבנק העולמי. היא נכנסה לתפקיד זה ב-2 בינואר 2017. במסגרת תפקידה היא ערכה רפורמות שעזרו להגדיל את התקציב של הבנק העולמי לסיוע באזורים מוכי עוני ולהגביר את האיתנות הפיננסית של הבנק. היא קידמה גם את המחויבות של הבנק לשוויון מגדרי בתוך הארגון והציבה יעד ש-50% מתפקידי ההנהלה בבנק העולמי יהיו מאוישים על ידי נשים עד 2020. היעד הושג במהלך 2018. ב-1 בפברואר 2019 מונתה גאורגייבה לממלאת מקום נשיא הבנק העולמי לאחר שג'ים יונג קים הודיע שהוא פורש מהתפקיד.
קריירה במוסדות בינלאומיים > קרן המטבע הבינלאומית

לאחר שהודיעה כריסטין לגארד שבכוונתה לפרוש מתפקיד יושבת ראש מועצת המנהלים של קרן המטבע הבינלאומית כדי להתמודד לתפקיד נשיאת הבנק המרכזי האירופי, הוכרז ב-29 בספטמבר 2019 שגאורגייבה היא המועמדת היחידה להחליפה בתפקיד. היא נכנסה לתפקיד זה ב-1 באוקטובר 2019. עם כניסתה לתפקיד אמרה גאורגייבה שהאיומים של מלחמת הסחר (אנ') ושל ירידה בצמיחה העולמית יהיו בראש סדר העדיפויות שלה. היא אמרה ש"במלחמת סחר כולם מפסידים. קובעי המדיניות צריכים להתייחס ברצינות להתחייבויות שלהם לשיתוף פעולה בינלאומי בסחר".
ב- 13 באפריל 2024 פורסם כי דירקטוריון הקרן החליט שגאורגייבה תמשיך בתפקידה לכהונה שנייה של 5 שנים נוספות, לאחר שהייתה המועמדת היחידה לתפקיד.
גאורגייבה עמדה בראש קרן המטבע בזמן התפרצות מגפת הקורונה והמשבר הכלכלי העולמי שהחל בעקבותיה. בינואר 2021 אמרה גאורגייבה שהמדיניות המומלצת למדינות בזמן המשבר היא הגדלה משמעותית של ההוצאה הממשלתית: "הייתי יוצאת ואומרת 'בבקשה תוציאו [כספים]'. תוציאו כמה שאתם יכולים ואז תוציאו עוד קצת".
כשהייתה בבנק העולמי עודדה גאורגייבה הטמעה של מדיניות כלכלית הקשורה להתמודדות עם משבר האקלים בראש סדר העדיפויות של המוסד. גאורגייבה אמרה שבכוונתה לעשות זאת גם בקרן המטבע, שכן שינויי האקלים משפיעים על המטרות שבלב המנדט של הקרן - צמיחה, תעסוקה ויציבות פיננסית.
בספטמבר 2021, חקירה שנערכה בבנק העולמי מצאה שבשנת 2018 גאורגייבה ובכירים אחרים במוסד היטו נתונים הקשורים לכלכלה הסינית על מנת להציגה באור חיובי במסגרת מדד קלות עשיית העסקים של שנת 2018. לאחר שפורסמו מסקנות החקירה גבה חבר המנהלים של קרן המטבע העולמית עדויות מהחוקרים, עובדים של משרד עורכי דין פרטי שנשכר לצורך החקירה על ידי הבנק העולמי, ומגאורגייבה עצמה. עם זאת, באוקטובר הביע חבר המנהלים של הקרן ביטחון ביכולתה של גאורגייבה להמשיך להנהיג את הארגון.
הערות שוליים

↑   בלומברג ורויטרס, בראשונה מעולם: נציגה של כלכלה מתעוררת תעמוד בראש קרן המטבע הבינ"ל, באתר TheMarker‏, 25 בספטמבר 2019
↑  Kristalina Georgieva: The 100 Most Influential People of 2020, Time
1 2  Vladislav Velev, Kristalina Georgieva – Globetrotting economist, Politico, November 3 2010
↑  Toby Vogel, Georgieva catches committee mood, Politico, October 2, 2014
↑  Xin En Lee, Meet the first CEO of the World Bank: She’s made the bank the strongest it’s ever been financially, CNBC Make it, July 13 2018
↑  Ryan Heath, Meet the most powerful woman in Washington not named Nancy, Politico, October 18 2019
↑   סוכנויות הידיעות, בכירי הכלכלה העולמית התחייבו להילחם ב"צמיחה הגלובלית החלשה זה עשור", באתר TheMarker‏, 20 באוקטובר 2019
↑   קריסטלינה גאורגייבה תמשיך לכהונה שנייה כראש קרן המטבע הבינלאומית, באתר TheMarker‏, 13 באפריל 2024
↑  Reuters Staff, "'Spend as much as you can,' IMF head urges governments worldwide", Reuters, January 15 2021
↑  Fiona Harvey, "Helping poorest tackle climate crisis will boost global growth, says IMF head", The Guardian, January 24 2021
↑  Alan Rappeport, "Inquiry finds World Bank officials, including now-I.M.F. chief, pushed staff to inflate China data", New York Times, September 16 2021
↑   האם קרן המטבע תפטר את היו"ר בגלל השערורייה בבנק העולמי?, באתר TheMarker‏, 4 באוקטובר 2021
↑  Alan Rappeport, "Kristalina Georgieva will remain managing director of the I.M.F., its board says", New York Times, October 11 2021
| --- | --- |
בקרת זהויות :  PLWABN: 9811718152005606  GND: 171101626  ISNI: 0000 0004 4012 6433  LCCN: n2014067736  LNB: 000280077  VIAF: 190740663   WorldCat (עם VIAF): 190740663
אליפות תל אביב הפתוחה 1995

| --- | --- |

אצטדיון קנדה, מקום אירוח התחרות, ב-2008
 מיקום:  ישראל רמת השרון, ישראל
 מקום הטורניר:  אצטדיון קנדה
 קטגוריה:  ATP-250
 משטח:  משטח קשה, פתוח
 הגרלה:  32S/16D
 סך פרסים:  $250,000
אליפות תל אביב הפתוחה 1995 היא טורניר טניס מסבב ה-ATP-250 שנערך ב-1995 באצטדיון קנדה ברמת השרון, ישראל בין ה-9-16 באוקטובר. האליפות הייתה המהדורה ה-16 של אליפות תל אביב הפתוחה. באליפות היחידים ניצח יאן קרוסלאק הסלובקי.
התחרויות > תחרות היחידים

בתחרות היחידים השתתפו 32 טניסאים.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | רבע הגמר | רבע הגמר | רבע הגמר | רבע הגמר | רבע הגמר |  |  | חצי הגמר | חצי הגמר | חצי הגמר | חצי הגמר | חצי הגמר |  |  | משחק הגמר | משחק הגמר | משחק הגמר | משחק הגמר | משחק הגמר |
 
|   |   דנמרק פרדריק פטרליין |   דנמרק פרדריק פטרליין | 3 | 68 |  |   |  |  |  |  |  |  |  |  |  |  |  |  |  |
|  |  7 |   איטליה סטפנו פסקוסולידו | 6 | 710 |  |   |  |  |  |  |  |  |  |  |  |  |  |  |  |
|  |  7 |   איטליה סטפנו פסקוסולידו | 6 | 710 |  |   |   |  7 |   איטליה סטפנו פסקוסולידו | 2 | 77 | 68 |   |  |  |  |  |  |  |
|  |  |  |  |  |  |   |   |  7 |   איטליה סטפנו פסקוסולידו | 2 | 77 | 68 |   |  |  |  |  |  |  |
|  |  |  |  |  |  |   |   |  3 |   ספרד חביאר סנצ'ז | 6 | 65 | 710 |   |  |  |  |  |  |  |
|  |  3 |   ספרד חביאר סנצ'ז | 77 | 6 |  |   |   |  3 |   ספרד חביאר סנצ'ז | 6 | 65 | 710 |   |  |  |  |  |  |  |
|  |  3 |   ספרד חביאר סנצ'ז | 77 | 6 |  |   |  |  |  |  |  |  |   |  |  |  |  |  |  |
|   |  5 |   ארצות הברית ג'ארד פאלמר | 65 | 3 |  |   |  |  |  |  |  |  |   |  |  |  |  |  |  |
|  |  |   |   |   |   |   |   |   |   |   |   |   |   |   |  3 |   ספרד חביאר סנצ'ז | 3 | 4 |  |
|  |  |   |   |   |   |   |   |   |   |   |   |   |   |   |   סלובקיה יאן קרוסלאק |   סלובקיה יאן קרוסלאק | 6 | 6 |  |
|   |   צ'כיה רדומיר ואסק |   צ'כיה רדומיר ואסק | 2 | 0 |  |   |  |  |  |  |  |  |   |  |  |  |  |  |  |
|  |  4 |   ארצות הברית דייוויד וויטון | 6 | 6 |  |   |  |  |  |  |  |  |   |  |  |  |  |  |  |
|  |  4 |   ארצות הברית דייוויד וויטון | 6 | 6 |  |   |   |  4 |   ארצות הברית דייוויד וויטון | 2 | 6 | 4 |   |  |  |  |  |  |  |
|  |  |  |  |  |  |   |   |  4 |   ארצות הברית דייוויד וויטון | 2 | 6 | 4 |   |  |  |  |  |  |  |
|  |  |  |  |  |  |   |   |   סלובקיה יאן קרוסלאק |   סלובקיה יאן קרוסלאק | 6 | 1 | 6 |   |  |  |  |  |  |  |
|  |  8 |   אוסטרליה ג'ייסון סטולטנברג | 6 | 3 | 4 |   |   |   סלובקיה יאן קרוסלאק |   סלובקיה יאן קרוסלאק | 6 | 1 | 6 |   |  |  |  |  |  |  |
|  |  8 |   אוסטרליה ג'ייסון סטולטנברג | 6 | 3 | 4 |   |  |  |  |  |  |  |  |  |  |  |  |  |  |
|   |   סלובקיה יאן קרוסלאק |   סלובקיה יאן קרוסלאק | 1 | 6 | 6 |   |  |  |  |  |  |  |  |  |  |  |  |  |  |
אביה מלכה

| --- | --- |
אין תמונה חופשית
 לידה:  3 במאי 1995 (בת 29) עַכּוֹ, ישראל 
 מדינה:  ישראל ישראל
 עיסוק:  שדרנית רדיו, שחקנית, מנחת טלוויזיה, דוגמנית
 מעסיק:  גל"צ (גלגלצ)  ערוץ עשר  רשת 13  כאן 11  קשת 12
 בן או בת זוג:  עפרי גופר 
 
אביה מלכה (נולדה ב-3 במאי 1995) היא שדרנית רדיו, מנחת טלוויזיה, דוגמנית ושחקנית ישראלית.
ביוגרפיה

מלכה נולדה בעכו, ובהיותה בת שש, משפחתה עברה עמה לרחובות בה היא גדלה והתחנכה.
את שירותה הצבאי עשתה בגלי צה"ל, כמפיקה ומגישה בתחנת הרדיו גלגלצ. מלכה הגישה תוכניות מוזיקה בתחנה, ביניהן רצועת הבוקר ואת התוכנית "שתיקת הכבישים".
לאחר שחרורה מהצבא, חזרה מלכה לתחנת הרדיו והגישה תוכנית ערב יומית. בסוף שנת 2019 החלה מלכה לבחור את השירים בתוכנית פעם בשבוע. אולם ב-19 במרץ 2020 עזבה את גלגלצ.
בשנים 2017–2019 גילמה את לילה ברזילי-אטלס בסדרת הפטנזיה לנוער "כדברא" שבערוץ ניקלודיאון למנויי yes. מלכה מבצעת גם את שיר הנושא של הסדרה, ביחד עם דין גרבר ודנה לב.
בשנה זו הצטרפה מלכה לתוכנית "הצינור" בערוץ עשר בהנחיית גיא לרר, כמגישת פינת סרטונים מהרשת. לאחר שעזב לרר את התוכנית, המשיכה מלכה להופיע בתוכנית לצדו של המנחה טל ברמן, מחליפו של לרר. בתחילת שנת 2019, עם מיזוג הערוצים רשת 13 וערוץ עשר, עזבה מלכה את ההגשה בתוכנית "הצינור".
בנוסף החלה לדגמן עבור מותג התיקים kipling. מלכה מדגמנת גם ל-trash tlv, sho'speople, story, ובית האופנה משכית.
מלכה זכתה בפרס פריצת השנה בטקס הנבחרים של פרוגי (מבית ynet) לשנת 2017.
הייתה מועמדת לפרס השחקנית הטובה ביותר בדרמה לנוער לשנת 2017, בפרסי האקדמיה הישראלית לטלוויזיה.
במהלך 2018 מלכה שיחקה במופע "יצא משליטה 2" של yes, לצד דניאל ליטמן, שני קליין, עידו מוסרי ושיר מורנו.
בשנת 2019 תאגיד השידור החל במשדרים לקראת אירוויזיון 2019 שנערך בישראל באותה השנה – כשביניהם הייתה תוכנית האירוח הלילית בכאן 11 "ערב טוב אירופה", בה הנחתה לצידה של דפנה לוסטיג.
בשנת 2021 שיחקה בסרט הקומדיה "לשחרר את שולי", לצד שלישיית מה קשור. באותה השנה הצטרפה לקאסט של סדרת הנוער "נעלמים" שבערוץ ניקלודיאון למנויי HOT, בעונתה הרביעית של הסדרה, בתור נועם.
ב-2022 שיחקה בתור השגרירה רבקה, בסרט הקולנוע לנשים חרדיות "איראן 3", לצידן של שרי גבעתי ונעמה שטרית.
מאז 2023 מופיעה לסירוגין כפאנליסטית בתוכניות הבוקר של קשת 12.
חיים אישיים

מלכה נישאה בשנת 2022 לדיג'יי ועורך המוזיקה עפרי גופר. ב-3 באוגוסט 2024 נפטר בעלה בגיל 40, לאחר מאבק במחלת הסרטן.
מתגוררת בתל אביב-יפו.
הערות שוליים

↑  בן בירון, ‏FOLLOW: אביה מלכה, באתר ‏מאקו‏, 26 בינואר 2017
↑  אורית מרלין-רוזנצוייג, אביה מלכה התגברה על אלימות וחרם של שנים והפכה כוכבת ילדים, באתר Xnet‏, 3 במרץ 2019
↑  מיה מנע‏, עד קצה המסלול: וואלה ברנז'ה עשתה טופס טיולים לגל"צניקים, באתר וואלה, 19 ביולי 2015
↑  ערן סויסה, מתגלגלת: התכנית החדשה של אביה מלכה, באתר ישראל היום, 10 באפריל 2018
↑  דניאל שירין, עכבר העיר, "הצינור": השינוי של תכנית הרשת החשובה בישראל, באתר הארץ, 4 בספטמבר 2017
↑  וואלה! סלבס‏, הצלע החדשה שמצטרפת ל"שלישיית מה קשור", באתר וואלה, 14 באוגוסט 2019
↑  מלכת המדבר: הסטייל הכלתי של אביה מלכה ימוטט אתכן, באתר וואלה! מזל טוב, ‏2023-03-30
↑  גיל משעלי, ‏לאחר מאבק במחלה קשה: עורך המוזיקה והדיג'יי עופרי גופר הלך לעולמו, באתר ‏מאקו‏, 3 באוגוסט 2024
↑  Yael Gal Ben Ishay, אביה מלכה: "רק בגיל 25 התחלתי לקבל צורה של אישה", באתר אביה מלכה: "רק בגיל 25 התחלתי לקבל צורה של אישה" | מגזין את, ‏2024-06-13
| 0 | 1 | 2 |
| --- | --- | --- |
| הקודם: | פרסי נבחרי השנה של פרוגי - פריצת השנה במשחק  2017: אביה מלכה | 2018: מיקה צור (אילת) |